**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1469/2016

**197a**

**Spoločná správa**

výborov Národnej rady Slovenskej republiky o prerokovaní **vládneho návrhu zákona**, **ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 197a)** v druhom čítaní

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor k vládnemu návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 197) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 180 z  8. septembra 2016 po prerokovaní vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 197) rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre zdravotníctvo.

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 197) dňa 4. októbra 2016 a odporučil Národnej rade Slovenskej republiky návrh zákona schváliť so zmenou (uznesenie č. 67 zo 4. októbra 2016).

**Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 197) dňa 4. októbra 2016 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 19 zo 4. októbra 2016).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

1. **V čl. I, 1. bode § 4 ods. 1 písm. h), ods. 2 písm. h) a ods. 3 písm. c)** sa slová „alebo zamestnanec“ nahrádzajú slovami „a zamestnanec“ a slová „alebo dodávateľa“ nahrádzajú slovami „a dodávateľa“.

Legislatívno–technická úprava z dôvodu potreby jednoznačnosti výkladu ustanovenia o konflikte záujmov, kde má byť zrejmé, že všetky uvedené funkcie sa vzťahujú na každý uvedený subjekt.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa za 1. bod vkladá nový 2. bod a 3. bod**, ktoré znejú:

„2. V § 11 sa odsek 1 dopĺňa písmenom d), ktoré znie:

„d) údaje o prijatom  poistnom, príjmoch, výdavkoch a hospodárení zdravotnej poisťovne za predchádzajúci kalendárny mesiac a  údaje o očakávanej skutočnosti v prijatom poistnom, príjmoch, výdavkoch a hospodárení zdravotnej poisťovne ku koncu kalendárneho roka mesačne do 25. dňa v kalendárnom mesiaci; formu, vzory výkazov a štruktúru výkazov poskytovaných údajov v elektronickej podobe zverejňuje ministerstvo zdravotníctva na svojom webovom sídle.“.

3. V § 11 ods. 9 sa za slovo „úradu“ vkladajú slová „a ministerstvu zdravotníctva“.“.

 Doterajšie body vládneho návrhu zákona sa primerane prečíslujú.

Požadované údaje sú potrebné na vypracovanie rozpočtu verejného zdravotného poistenia na nasledujúce obdobie, resp. rozpočtu Ministerstva zdravotníctva SR v súlade so zákonom č. 523/2004 Z. z. o rozpočtových pravidlách v znení neskorších predpisov.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I, 3. bod** znie:

„3. V § 13 sa za odsek 2 vkladá nový odsek 3, ktorý znie:

„(3) Predchádzajúci súhlas úradu podľa odseku 1 písm. c) sa nevyžaduje pre osobu, ktorej bol vydaný predchádzajúci súhlas úradu na jednu funkciu, ak má súčasne vykonávať aj inú funkciu v zdravotnej poisťovni, spĺňa podmienky odbornej spôsobilosti podľa § 33 ods. 5 a ktorá je

1. členom predstavenstva zdravotnej poisťovne,
2. členom dozornej rady zdravotnej poisťovne,
3. prokuristom zdravotnej poisťovne,
4. vedúcim zamestnancom v priamej riadiacej pôsobnosti predstavenstva zdravotnej poisťovne,
5. osobou zodpovednou za výkon vnútornej kontroly zdravotnej poisťovne.“.“.

Doterajší odsek 3 sa označuje ako odsek 4.“.

Legislatívno–technická úprava z dôvodu potreby jednoznačnosti výkladu ustanovenia o konflikte záujmov, kde má byť zrejmé, že všetky uvedené funkcie sa vzťahujú na každý uvedený subjekt.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I, 6. bode § 33 ods. 5 písm. a)** sa za slová „vnútornej kontroly“ vkladá čiarka, slová „s ukončeným vysokoškolským vzdelaním“ sa nahrádzajú slovami „ak majú ukončené vysokoškolské vzdelanie“ slová „štvorročnou praxou“ sa nahrádzajú slovami „štvorročnú prax“ a slová „dvojročnými riadiacimi skúsenosťami“ sa nahrádzajú slovami „dvojročné riadiace skúsenosti“.

Ide o úpravu, ktorou sa vyjadruje požiadavka ukončeného vysokoškolského vzdelania pre všetky subjekty uvedené v písmene a) a zároveň o gramatickú úpravu súvisiaceho textu.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. **Za** **čl. I sa vkladá nový čl. II, ktorý znie:**

### „Čl. II

Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z., zákona č. 305/2005 Z. z., zákona č. 352/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 673/2006 Z. z., zákona č. 358/2007 Z. z., zákona č. 518/2007 Z. z., zákona č. 530/2007 Z. z., zákona č. 594/2007 Z. z., zákona č. 461/2008 Z. z., zákona č. 581/2008 Z. z., zákona č. 108/2009 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 136/2010 Z. z., zákona č. 151/2010 Z. z., zákona č. 499/2010 Z. z., zákona č. 133/2011 Z. z., zákona č. 250/2011 Z. z., zákona č. 185/2012 Z. z., zákona č. 252/2012 Z. z., zákona č. 395/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 463/2013 Z. z., zákona č. 185/2014 Z. z., zákona č. 364/2014 Z. z., zákona č. 77/2015 Z. z., zákona č. 148/2015 Z. z., zákona č. 253/2015 Z. z., zákona č. 265/2015 Z. z., zákona č. 336/2015 Z. z., zákona č. 378/2015 Z. z., zákona č. 428/2015 Z. z., zákona č. 429/2015 Z. z., zákona č. 125/2016 Z .z. a zákona č. 167/2016 Z. z. sa mení a dopĺňa takto:

Za § 38eg sa vkladá § 38eh, ktorý vrátane nadpisu znie:

„§ 38eh

Prechodné ustanovenia k úpravám účinným od 1. novembra 2016

„(1) Ustanovenie § 38eg sa od 1. novembra 2016 neuplatňuje.

(2) Od 1. novembra 2016 do 31. decembra 2016 je sadzba poistného pre štát 4,96% z vymeriavacieho základu.“.“.

V tejto súvislosti sa v názve vládneho návrhu zákona na konci pripájajú tieto slová „a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.“.

Doterajší čl. II sa primerane prečísluje.

Vzhľadom na to, že očakávaný dopad odvodovej odpočítateľnej položky bol vyšší ako sa pôvodne odhadovalo, dochádza k dofinancovaniu systému o 35 mil. eur.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 197) vyjadrených v ich uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v  znení neskorších predpisov (tlač 197) **s c h v á l i  ť s pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 až 5** uvedených v IV. časti spoločnej správy **s p o l o č n e** s návrhom gestorského výboru **s c h v á l i ť.**

2. Poveril spoločného spravodajcu výborov Juraja B l a n á r a predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 197a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 22 z 11. októbra 2016.

Bratislava, 11. októbra 2016

**Štefan Z e l n í k , v.r.**

predseda

Výboru Národnej rady Slovenskej republiky

pre zdravotníctvo